Vud: Romni u prednosti 
O rezultatima upravo održanih republikanskih stranačkih skupova u Ajovi razgovaramo sa direktorom studija u Institutu za medjunarodnu od
: “Treba imati na umu, posebno za one koji ne prate američku politiku kao stručnjaci, da veoma mali broj birača učestvuje na stranačkim skupovima u Ajovi. Dva vodeća repubulikanska protivnika – biši guverner Masačusetsa Mit Romni i bivši senator iz Pensilvanije, Rik Santorum, dobili su oko 30.000 glasova u zemlji koja ima više od 300 miliona stanovnika. Dakle, reč je o veoma malom broju birača koji su veoma posvećeni ovom delu političkog procesa i koji su glasali. Čak ni stranački skupovi demokrata, kao ni republikanski, ne obavezuju njihove delegate na predsedničkim konvencijama da kasnije ovog leta glasaju za bilo kog kandidata. Dakle ishod glasanja na stranačkim skupovima nema konkretne rezultate. Ono šta se obično dešava na strančkim skupovima u Ajovi jeste da se eliminišu neki kandidati, ali se ne projektuje slika konačnog pobednika. U ovom slučaju, došlo je do eliminsanja kongresmenke iz Minesote, Mišel Bakman, dok je guverner Teksasa, Rik Peri u velikoj nevolji, a bivši predsednik Predstavničkog doma, Njut Gingrič je svakako razočaran pokazanim rezultatom, nakon što je investirao ogromna sredstva i napore u Ajovi. Ishod skupova pokazuje da je guverner Romni učvrstio svoju poziciju uoči primarnih izbora u Nju Hempširu gde već ima veliko preimućstvo, dok je Rik Santorum pokazao da je iznenadjujuće jak kandidat, ali su njegovi izgledi daleko manji na nacionalnom nivou.“ : ? : „Nije toliko u pitanju Romnijeva pobeda, već kako su njegovi protivnici porazili sami sebe. Imali ste brojne kandidate proteklih par meseci koji su izbili na vrh vrlo brzo i isto tako brzo izgubili to preimućstvo, dok je Romni bio stabilan i ujednačen. Pored toga, kao bivši guverner Masačusetsa on je pokazao izvanredne rezultate, bio je guverner jedne značajne države, što se smatra dobrim iskustvom za predsednički položaj, jer je bio zadužen za izvršnu granu državne vlade. Romni ima odličnu organizaciju sa jakom finansijskom potporom. To su njegove prednosti koje su ga dovele do sadašnje pozicije.“ : : „Sve veći broj republikanskih aspiranata će poćeti da napušta trku, pošto neće imati dovoljno sredstava nakon slabih rezultata u Ajovi ili sledeće nedelje u Nju Hempširu. Mi smo na samom početku republikanske trke i dosta toga je neizvesno. Medjutim, sasvim je jasno da je američka javnost nezadovoljna, popularnost predsednika Obame je na niskom nivou, dok istovremeno nijedan kandidat nije svesrdno prihvaćen od strane američke javnosti. Mada Romni ima najviše šansi da bude imenovan za republikanskog predsedničkog kandidata i on bi mogao da se spotakne, kao što je ranije bio slučaj sa njegovim protivnicima, tako da uvek postoji mogućnost da neko drugi, ko je sada u zasenku, izbije na čelo. Neki veruju da bismo čak mogli da dodjemo i do republikanske nacionalne konvencije i da se tek na samoj konvenciji izabere predsednički kandidat, što se nije dogodilo već dugo godina ni kod republikanca ni kod demokrata. Ipak, najverovatnije je da će Romni zadržati svoje preimućstvo i biti republikanski protivnik predsedniku Obami.“